CELEX: 62004TO0112
Language: sl
Date: 2007-05-14 00:00:00
Title: Sklep Sodišča prve stopnje (peti senat) z dne 14. maja 2007. # Manuel Ruiz Sanz, Anna Maria Campogrande in Friedrich Mühlbauer proti Komisiji Evropskih skupnosti. # Javni uslužbenci - Uradniki. # Zadeva T-112/04.

SKLEP SODIŠČA PRVE STOPNJE (peti senat)
      z dne 14. maja 2007
      Zadeva T-112/04
      Manuel Ruiz Sanz in drugi
      proti
      Komisiji Evropskih skupnosti
      „Javni uslužbenci – Uradniki – Ocenjevanje – Karierno ocenjevalno poročilo – Ocenjevalno obdobje 2001/2002 – Očitno nedopustna in očitno pravno neutemeljena tožba“
      Predmet: Tožba zaradi predloga za razglasitev ničnosti ocenjevalnega obdobja 2001/2002 glede tožečih strank in, podredno, kariernih
         ocenjevalnih poročil za tožeče stranke za to obdobje.
      
      Odločitev: Tožba se zavrže kot delno očitno nedopustna in v preostalem zavrne kot očitno pravno neutemeljena. Tožeče stranke nosijo svoje
         stroške.
      
      Povzetek
      Uradniki – Tožba – Navajanje enakih trditev in predložitev enakih ali istovrstnih dokazov kot v drugih tožbah, ki so bile
            predhodno zavržene kot nedopustne in zavrnjene kot neutemeljene – Očitno nedopustna in neutemeljena tožba
      (Poslovnik Sodišča prve stopnje, člen 111; Kadrovski predpisi za uradnike, člen 43)